הוועדה לקידום מעמד האישה, כנסת 18, פרוטוקול מספר 15, 2009-07-21 00:00

ציפי חוטובלי: אני מתכבדת לפתוח את הישיבה.

ציפי חוטובלי: הנושא שעל סדר היום הוא הדיווח השנתי של הרשות לקידום מעמד האישה.

ציפי חוטובלי: ביום שאנחנו נרגיש שההתקדמות מביאה אותנו למצב בו נזדקק לדוחות האלה נהייה במצב אידיאלי.

ציפי חוטובלי: כרגע אנחנו רחוקים משם.

ציפי חוטובלי: נתחיל עם מרי חדייר שתציג לנו את המצגת של הרשות לקידום מעמד האישה.

ציפי חוטובלי: יש לנו פה סדרת דוברות, מאוד מרשימה, הייתי רוצה לתת לכולן את זכות הדיבור.

מרי חדייר: בוקר טוב לכולם.

מרי חדייר: חלק מהחברות הנוכחות היום הן חברות שותפות שלנו, אלו קשרים מתוקף עבודתנו במשך שנים.

מרי חדייר: בחרתי לפתוח בנימה אופטימית.

מרי חדייר: למרות שאנחנו עדיין לא הגענו להישגים המקווים, בכל זאת אתן לכם ברקע מספר ציוני דרך מאוד מאוד משמעותיים בנושא קידום מעמד האישה בישראל.

מרי חדייר: בנימה אופטימית זו נתחיל במצגת.

מרי חדייר: בשנת 1975, ארגון האומות המאוחדות ביקש לראשונה מכל הארגונים החברים, מכל העולם, להגיש תמונת מצב בנושא הנשים.

מרי חדייר: ישראל בהיותה ארץ חברה בארגון האומות המאוחדות התבקשה גם כן.

מרי חדייר: ראש הממשלה דאז יצחק רבין, מינה וועדה בראשותה של חברת הכנסת דאז אורה נמיר.

מרי חדייר: העבודתה של אותה ועדה משמשת עד היום תשתית לכל נושא קידום מעמד האישה.

מרי חדייר: הוועדה בחנה את כל הנושאים הקשורים למעמד האישה בתחומי: חינוך, בריאות, אלימות במשפחה ונושאים האחרים.

מרי חדייר: בשנת 1978 הוועדה הגישה את המלצות שלה לראש הממשלה שהיה בזמנו, מנחם בגין.

מרי חדייר: אני מבקשת לומר באופן מיוחד שכבר אז הייתה ראיה נכונה בתחום.

מרי חדייר: ההמלצה העיקרית של ועדת נמיר הייתה להקים רשות ממלכתית לקידום מעמד האישה.

מרי חדייר: הממשלות שבאו לאחר מכן בחרו לעכב את זה, הן בחרו למנות יועצת לראשי הערים בנושא קידום מעמד האישה.

מרי חדייר: ראש הממשלה הרי פועל בסביבה של יועצים בתחומים רבים כמו כלכלה, בטחון והם הוסיפו לרשימת היועצים גם הפונקציה של יועצת לקידום מעמד האישה לראש הממשלה.

מרי חדייר: ציון דרך נוסף וחשוב, הרשות לקידום מעמד האישה קיימת היום, וזה נראה מאוד טבעי.

מרי חדייר: אבל דעו לכם שהוועדה הזאת הוקמה רק בשנת 1992.

מרי חדייר: הוועדה הכניסה תכנים חשובים בנושא קידום מעמד האישה, קידום חקיקה מגדרית ובמיוחד ניתן לראות שזה חוצי קווים מפלגתיים.

מרי חדייר: אפשר לראות את לימור לבנת, נעמי חזן ועוד.

מרי חדייר: אנחנו עדים לממד נוסף והוא שיתוף של חברי כנסת בנושא של קידום מעמד האישה.

מרי חדייר: אותה וועדה הובילה בחוק את הקמת הרשות לקידום מעמד האישה.

מרי חדייר: את החקיקה יזמה פרופסור נעמי חזן, וכאילו כדי לסגור את המעגל מכהנת היום פרופסור נעמי חזן יושבת ראש הוועדה המייעצת של הרשות לקידום מעמד האישה.

מרי חדייר: בזמנו הייתה הכוונה הייתה להעביר הצעת חוק פרטית, אני כבר הייתי אז בתפקיד אחרי שורה של תפקידים בכירים שביצעתי, אני ניהלתי את הנושא של פינוי סיני במשרד ראש הממשלה, הייתי אז בחורה מאוד צעירה בתפקיד מאוד מכריע ומשם אמרו לי שצריכים כמוני כדי לקדם את הנושא הזה.

מרי חדייר: בשנת 1998, לקחתי את הצעת החוק הפרטית והפכתי אותה להצעת חוק ממשלתית, וכך קמה כחלק מבמשרד ראש הממשלה, בהמלצה שלי כדי שיהיה לנו כוח, הרשות לא קמה במשרד הרווחה והיו לי ויכוחים מרים עם משרד הרווחה כי הם ראו שזה יהיה נכון שזה יוקם אצלם.

מרי חדייר: אמרתי, לא ברווחה אנחנו רוצות משהו אחר.

מרי חדייר: אכן הרשות קמה בשנת 1998.

מרי חדייר: אפשר לראות שלקח עשרים שנה מאז 1978 כדי להקים את הרשות לקידום מעמד האישה במשרד ראש הממשלה.

מרי חדייר: אציין פרט מעניין והוא שהרשות קמה בכוהנתו הראשונה של ראש הממשלה שלנו, בנימין נתניהו.

מרי חדייר: אציין שגם בכהונה הנוכחית הוא נקט במהלך נוסף של מינוי סגנית שר לענייני מעמד האישה, חברת הכנסת סגנית השר גילה גמליאל.

מרי חדייר: לדעת כולנו כל העוסקות בנושא ולא רק ברשות לקידום מעמד האישה זה שדרוג משמעותי לטובת הנושא.

מרי חדייר: אנחנו חושבות שההליך כעת יהיה הקמת משרד בנושא מעמד האישה עם סמכויות מיוחדות כמו לכל משרד ממשלתי.

מרי חדייר: בהזדמנות זו אני רוצה לברך את סגנית השר הגברת גילה גמליאל, אני מכירה אותה ואני חושבת שזה מינוי ראוי.

מרי חדייר: סגנית השר כיהנה בתפקידים משמעותיים: יושבת ראש הוועדה לקידום מעמד האישה בכנסת, במשרד החקלאות.

מרי חדייר: אני מתרשמת שיש לה ראיה ממלכתית לנושא, מעוף ויוזמות ויש לה כישורים ברוכים ואני בטוחה שזה לא רק שדרוג אלא גם יתרום לקידום מעמד האישה בישראל.

ציפי חוטובלי: הישיבה הזאת היא בעצם התחלה של שיתוף פעולה מאוד משמעותי בין הוועדה הזאת לרשות.

מרי חדייר: תמיד.

מרי חדייר: רציתי באמת להודות לך שאת ממשיכה את המסורת, אני חושבת שמאז הקמת הועדה, שיתוף הפעולה פורה, ותמיד הוא יתקיים.

מרי חדייר: לדעתי כך צריך לעבוד, ריכוז משותף של כל המשאבים, של כל הגופים כדי לקדם את מעמד האישה.

מרי חדייר: עד שנת 1998 פעלה הרשות מכוח החוק לקידום מעמד האישה.

מרי חדייר: בשנת 2005 הבינה הוועדה לקידום מעמד האישה, וגם על פי בקשתי, שיש לעבות את הגוף הזה שפועל ולתת לו סמכויות.

מרי חדייר: ואכן אנחנו רואים שהוקנו לנו סמכויות במספר חוקים: בחוק זכויות האישה יש שני סעיפים רלוונטיים לרשות - ייצוג הולם לגיבוש מדיניות לאומית, הסעיף הנוסף הוא החובה שלנו להכין חוות דעת מגדריות.

מרי חדייר: מבחינתנו אלו דברים מאוד חשובים.

מרי חדייר: בחוק הרשויות המקומיות בתיקון משנת 2008 ניתנו לנו סמכויות נוספות.

מרי חדייר: מוטל עלינו הכשרת היועצות, קבלת הדיווחים, קבלת המינויים.

מרי חדייר: אני אפרט בהמשך את כל הפעילות בתחום.

מרי חדייר: בהזדמנות זו, אני מבקשת לומר גם תודה ליועצת המשפטית של הרשות שהציעה לנו להעביר את החוק החשוב הזה יחד עם חברת הכנסת נאדיה חילו.

מרי חדייר: ישנם חוקים נוספים שהם מאוד משמעותיים והם : חוק לתיקון פקודת הסטטיסטיקה, החוק הזה הוא מיוחד והוא מהווה מבחינתנו תשתית ראשונה לנושא מעמד האישה, ללא נתונים לא נוכל להוכיח הרבה דברים.

מרי חדייר: בעניין הזה היו לי ויכוחים רבים ובסופו הגענו לפשרה, שהסטטיסטיקן הראשי בעת פרסום הנתונים מחויב בפילוח מגדרי.

מרי חדייר: אני כרשות הוספתי עוד ממד נוסף והוא שהפילוח המגדרי לא יחול רק על הסטטיסטיקן הראשי אלא שכל הגופים הממשלתיים שמפיקים נתונים יחויבו בפילוח מגדרי.

מרי חדייר: יש גם את חוק שירות המדינה , תיקון משנת 2005, שאומר שעבודת שירות נציבות המדינה בתחום מעמד האישה חייבת להיות מתואמת ותוך כדי התייעצות.

ציפי חוטובלי: מה התקציב?

מרי חדייר: היעדים המרכזים של הרשות לשנת 2008, קידום ויזום ויישום חקיקה, ייצוג הולם.

מרי חדייר: אתן ודאי יודעות שישנה חקיקה אינטנסיבית בתחום הזה ואני ארחיב על כך בהמשך.

מרי חדייר: קידום נשים במגזר הלא יהודי, יישום החלטות ממשלה למגזרים הבדואים, צ'רקסים ודרוזים בצפון, בישובים ספציפיים, ויש על כך הרבה טענות, בתחום הזה אנחנו רק מיישמות את החלטות הממשלה.

מרי חדייר: במגזר הערבי יש לנו שתי עובדות שצרפנו, עורכות דין, אימת שילדה לאחרונה ומגיע לה מזל טוב ויש לנו את סו שנמצאת כאן, הן עוסקות לא רק בנושא של המגזר אלא מסייעות לרשות.

מרי חדייר: יש מגזרים נוספים וצריך לתת את הדעת על כל המגזרים.

מרי חדייר: אני מציינת שוב שהדיווח הוא על פעילות שהתבצעה, וכמובן אנחנו נפיק את הלקחים ונתקדם.

מרי חדייר: לגבי מניעת אלימות נגד נשים, הפעילות האינטנסיבית מתקיימת מסביב לחודש נובמבר.

מרי חדייר: פעילות בנושא המאבק בסחר בנשים, ומטבע הדברים הרשות מתעסקת בנושא סחר בנשים ולא בכל נושא הסחר בבני אדם.

מרי חדייר: אנחנו מתמקדים בהעלאת המודעות הציבורית בנושא.

מרי חדייר: יש לנו יישום של שתי תכניות נוספות, אלו שתי תכניות שהובילה מרית דנון, תכניות ייחודיות ותודות לה על כך.

מרי חדייר: מרית דנון סיימה את עבודתה בחודש יוני ואני ממלאת מקום, ומכאן אני רוצה לומר לה תודה על שיתוף הפעולה ועל העבודה המשותפת עם כל הצוות.

מרי חדייר: אני כרגע לא אתייחס לשתי התכניות האלה מאחר ונקבע דיון מיוחד בשבוע הבא.

מרי חדייר: אנחנו כרשות מעורבים בכל תהליכי החקיקה בכל הוועדות של הכנסת ובמיוחד בוועדה הזאת.

מרי חדייר: כפי שאמרתי בחובת פרסום הנתונים המגדריים הרשות פעלה רבות כדי להוסיף סעיף נוסף שיחייב את כל הגופים הממשלתיים שמפרסמים נתונים לפרסם גם נתונים בפילוח מגדרי.

מרי חדייר: אני מבקשת לתת דוגמה שתמחיש עד כמה קשה לעבוד במערכת שלנו, בנושא של פקודת הסטטיסטיקה, כאמור הלשכה המרכזית לסטטיסטיקה היא בתחום אחריותו של ראש הממשלה, אנחנו כרשות גם תחת ראש הממשלה.

מרי חדייר: היו בינינו קונפליקטים והסטטיסטיקן הראשי בא למנהל הכללי של המשרד וטען שאינו יכול לבצע את העבודה והיא דורשת תקציב, אני כנגד בקשתי לדעת למה זה בלתי אפשרי וביקשתי למצוא את עמק השווה, אנחנו כן מגישים את חוות הדעת המקצועיות שלנו.

מרי חדייר: הסיכום היה שאנחנו נציין שמדובר בחוות דעת של הרשות וזה לא מחייב את המשרד.

מרי חדייר: אנחנו בכל זאת טענו שאם ישנה רשות היא צריכה לומר את דברה.

מרי חדייר: יש אומנם דברים מורכבים אבל הם ניתנים לפתרון.

מרי חדייר: יש לנו את חוק עידוד מקומות עבודה, שהתחיל בהקמת קרן, הייתה התנגדות במשרד שלנו, אנחנו הובלנו לתיקונים המשמעותיים ביותר כשהמטרה העיקרית היא לאפשר שילובם של נשים במקומות עבודה, ולשלב את הקריירה עם המשפחה.

מרי חדייר: גם לגברים.

מרי חדייר: אנחנו מתכוונים למתן הזדמנות שוויונית, וזה בוודאי לא יקרה בחודשים הקרובים אבל התהליך מתחיל.

מיכל רוזין: לדעתי חשוב יותר להתאים מקומות עבודה, חשוב להתאים את שעות העבודה למשפחות.

מרי חדייר: הכוונה היא, שמקומות העבודה צריכים להוכיח לנו שהם מתחשבים בשעות העבודה ושהם יקיימו את הישיבות לא בשעות מאוחרות.

שלמה מולה: את יכולה בבקשה בהזדמנות, לומר לנו מה דעתכם בנושא חוק המטפלות.

מרי חדייר: אני כרגע מדווחת על שנת 2008.

מרי חדייר: הופעתי כאן בוועדה וביקשתי מיושבת ראש הוועדה להחיל את הרציפות שהייתה בהצעת החוק הקודמת.

מרי חדייר: את זה עשיתי ובקשתי.

מרי חדייר: זו התגובה המקצועית ביותר שלנו, אנחנו חושבות שצריך להחיל את הרציפות.

מרי חדייר: מתוקף תפקידנו אנחנו גם מכינות את חוות הדעת המקצועיות.

מיכל רוזין: הנקודה של משרות אם, נראה לך שמתייחסים לכך?

מיכל רוזין: כפי שאני יודעת מתייחסים לזה רק במגזר הממשלתי.

מרי חדייר: אני יודעת שהרבה חברות הייטק כן.

מרי חדייר: אנחנו הקמנו ועדה בינתחומית בנושא, הוועדה שהנציב ביקש שנקים, אנחנו רצינו לבחון את שירות המדינה, אבל לא יאומן שדווקא חברות הייטק הן הרבה יותר מתקדמות, יש להם חזרה מדורגת לעבודה אחרי הלידה.

מרי חדייר: אנחנו לומדים את הנושא ואנחנו נגיש המלצות.

מרי חדייר: אם תרצו אנחנו נציג את ההמלצות בפני הועדה.

מרי חדייר: אנחנו בשלבים הסופיים של שמיעת העדויות כדי ללמוד את הנושא, כשנגבש את ההמלצות נשמח להשיג אותן בפניכם.

מרי חדייר: מסרתי לכם כבר את הקונפליקטים בנושא של חובת הפרסום המגדריות, לפעמים ולמרות מצאנו את האיזון המתאים.

מרי חדייר: תקציב הרשות לשנת 2008 מורכב ממספר סעיפים.

מרי חדייר: 1,388 מיליון זה הוצאות קבועות, שכר, שכר עובדים, הוצאות נלוות, טלפונים וכדומה.

מרי חדייר: הפעלת שתי לשכות, אחת בתל אביב ואחת בירושלים.

מרי חדייר: מה שרלוונטי לנו בדוח הפעילות בסכום של 2,554 מיליון, זה כלום אבל זו עם התוספת של 1 מיליון של העודפים שלצערנו השנה אין לנו.

מרי חדייר: כפי שאתם רואים, התקציב הוא 34 מיליון, אבל זו לא התמונה האמיתית.

מרי חדייר: התקציב מורכב ממספר סעיפים.

מרי חדייר: סעיף אחד, הוא כפי שצוין אלו ההוצאות הקבועות.

מרי חדייר: תקציב לפעילות הרשות עמד בבסיס התקציב על 1,544 מיליון אבל מאחר והיו עודפים במשרד ראש הממשלה לקראת סוף השנה ואנחנו מצטיינים בקחת את הכסף ולנצלו בזמן קצר, לכן העבירו לנו לקראת סוף השנה מיליון שקל.

מרי חדייר: אני חושבת שאנחנו זקוקות לעזרתכן כאן בכנסת, הפעילות אינטנסיבית אבל אם היה לנו תקציב גדול יותר היינו עושות הרבה יותר.

מרי חדייר: יש לנו עוד מיליון בנושא של יישום החלטת הממשלה.

מרי חדייר: כפי שאמרתי, אני רוצה להתמקד בתקציב הפעילות בשנת 2008.

מרי חדייר: התקציב עמד בשנת 2008 על סך של 2,554 מיליון.

מרי חדייר: אני אתן סקירה קצרה לגבי תחומי הפעילות של הרשות בתחום אלימות נגד נשים.

מרי חדייר: יש לנו בדרך כלל פעילות אינטנסיבית בנושא סביב 5 בנובמבר שהוא היום הבינלאומי לציון המאבק באלימות נגד נשים.

מרי חדייר: אנחנו בדרך כלל מקיימות הערכות מוקדמת בסיוע של כל הגורמים, הממשלתיים והאחרים כדי לקבוע את הנושא של השנה.

מרי חדייר: בשנת 2008 מצאנו לנכון, בעקבות המלצות של משרדים שונים והרווחה, ישנם כ- 70 מרכזים שפזורים ברחבי הארץ ואני חושבת שצריך ליידע יותר את הציבור לגבי מתן טיפול על ידי המדינה, טיפול יעיל.

מרי חדייר: קמפיין ההסברה והכותרת שלו "אפשר לצאת ממעגל האלימות בלי לשבור את מעגל החיים" לעודד אנשים לפנות.

מרי חדייר: צריך לעשות פעילות אינטנסיבית בתחום.

מרי חדייר: אנחנו כמובן צמודים לחומרי הסברה ויש לנו את המידעון שכולל את כל הקווים והארגונים, אני תמיד מזכירה שהמשרדים הממשלתיים והלא ממשלתיים אבל תמיד זה כולל את כולם.

מרי חדייר: אנחנו מפרסים את הקווים החמים שנותנים שירות בשפות האמהרית, רוסית, עברית וערבית.

מיכל רוזין: בלי צרפתית?

מרי חדייר: עדיין לא, אבל בעזרתך אני אעשה את זה.

מרי חדייר: בתחום הזה משרד הקליטה היה מעורב מאוד וגם את כחברה מייעצת בוועדה שלנו וגם כממונה, והאישיות המיוחדת שלך, בהמלצתך ובמימונך תרגמת את החוברת לשפות נוספות עבור מגזר העולים החדש וזה גם בצרפתית.

מרי חדייר: זה היה באמת החידוש ותודה על ההערה שלך.

מרי חדייר: אנחנו מקיימים גם סדנאות להגנה עצמית שנערכות בשיתוף עם משרד הרווחה וממשלת ישראל.

מרי חדייר: אלו סדנאות מאוד מעניינות, ואני חושבת שהיה צריך להכניס אותן למערכת החינוך.

מרי חדייר: להעביר אותן גם לגברים וגם לתלמידים.

מרי חדייר: לאור הגל הגועש של האלימות אני חושב שזה הכרחי אבל אנחנו ברשות עם משאבים מאוד מצומצמים ולכן בחרנו להתמקד רק בפלח של נשים שסובלות מאלימות ולהקנות להן כלים.

מרי חדייר: בסדנאות השתתפו כ- 150 נשים.

מרי חדייר: אנחנו נמשיך את הפעילות, היא מבורכת.

מרי חדייר: ערכנו מבצע הסברה ליוצאי אתיופיה, המבצע כלל פרסומים בקמפיין בכלי התקשורת: רדיו, טלוויזיה.

מרי חדייר: קיימנו גם ימי עיון באמהרית מתוך הבנה שיש לפנות למגזר הזה בשפת האם שלו.

מרי חדייר: אנחנו נמשיך בפעילויות האלה גם במהלך שנת 2009.

מרי חדייר: מניעת הטרדה מינית, זה תחום חשוב לרשות.

מרי חדייר: הרשות קמה בשנת 1998, וגם החוק הזה נחקק בשנת 1998 ומאז אנחנו מנסות ליישום ולקדם אותו בשטח.

מרי חדייר: הוא חוק מאוד מיוחד כי מרבית החוקים לייצוג הולם חלים רק על המגזר הציבורי.

מרי חדייר: החוק הזה חל על כל מעביד.

מרי חדייר: אנחנו התמקדנו בחובות שמוטלות על המעביד ומשם פעלנו.

מרי חדייר: על המעביד חובה לתלות את התקנון, למרות שזה לא הדבר העיקרי, אנחנו החלטנו להפיק תקנון מותאם לצרכים של המעבידים.

מרי חדייר: החוק גם מחייב מינוי אחראי, ואנחנו ממשיכים ביידוע.

מרי חדייר: למרות שהחוק הוא משנת 1998 אנחנו ממשיכים ליידע את המעבידים לגבי כלל חובתם שכוללת גם מינוי אחראי, ןהקמנו ברשות מאגר נרחב של אחראיות.

מרי חדייר: המאגר כולל אחראים מהמגזר הפרטי - 880 מינוים, בתנועת הקיבוצים יש לנו – 120, ברשויות המקומיות 170 מתוך 253, ברשות החברות הממשלתיות – רק 48 וכאן צריך לציין שהייתה הפרטה ברבות מהחברות הממשלתיות, פעם היו 250 והיום יש כ- 100 חברות בבעלות מלאה של הממשלה.

מרי חדייר: על המעסיק קיימת חובה לקיים פעולות הסברה לעובדים בתחום הזה.

מרי חדייר: הרשות הכינה מאגר גופים מומחים והוא מופיע באתר האינטרנט שלנו.

מרי חדייר: ואנחנו עושים רבות לסייע ליישום החקיקה.

מרי חדייר: בשנה שעברה התחלנו בגיבוש העקרונות להכנת ערכת הסברה וכנראה נפיץ אותה לקראת סוף השנה.

מרי חדייר: אני אשאיר את זה לדיווח בשנה הבאה.

מרי חדייר: התקיימו קורסים בשיתוף השלטון המקומי גם עם הקיבוצים .

מרי חדייר: באחריות שלהם.

מרי חדייר: כידוע התחום המוניציפאלי רחב מאוד, וכפי שציינתי קודם כל הנושא של ייצוג הולם חל גם עליהם, אבל לצערנו הנושא של ייצוג הולם אינו מיישום למרות שאנחנו פונים לראשי ערים.

מרי חדייר: וזאת הסיבה שביקשתי את הפילוח המגדרי, זאת אומרת שהרשויות המקומיות כשהן מפרסמות נתונים הן צריכות להתייחס לעניין כדי שנוכל לבחון ולבדוק את הנושא.

מרי חדייר: בשנת 2008 התמקדנו יותר בתיקון חוק היועצות, שנחקק בשנת 2000.

מרי חדייר: בשנה שעברה נצבר מספיק ניסיון כדי להצביע על לקונות בחקיקה.

מרי חדייר: הכנסנו בסיועה של חברת הכנסת נאדיה חילו, אני חייבת להודות כאן לסיוע שקיבלנו מתמי סלע היועצת המשפטית שלכם כאן בוועדה על עבודתה המצוינת.

מרי חדייר: אני אתן סקירה קצרה על מה שנעשה בתחום היועצות, אנחנו הקמנו את המאגר של היועצות.

מרי חדייר: כל המינויים עוברים אלינו ויש לנו נתונים והם מעובדים לצורך בניית תכנית עבודה מיוחדת ליועצות.

מרי חדייר: אני חייבת לציין שהיועצות הן זרוע הביצוע של הרשות שבאמצעותן עבודת המטה של הרשות מגיעה לכל אישה ואישה בישראל.

מרי חדייר: ליועצות יש כפל מוכפל של תפקידים, הן עוסקות בעבודה מול עובדות הרשות וגם עושות פעילות לאזרחיות החיות בתחום הרשות.

מיכל רוזין: בשקף הקודם נאמר שמתוך 253 רשויות רק ב- 170 מינו יועצות, למה הם לא עושים את מה שעושים בשירות המדינה?

מרי חדייר: בשירות המדינה יש מערך מאוד מובנה, ואמרתי את זה בישיבה הקודמת, זה המודל, אתן לא כל כך מטפלות, אתן גובות עדויות ואתן מעבירות אותן לטיפול.

מרי חדייר: הממונה יכולה.

מרי חדייר: ברשויות המקומיות זה לא קיים כי אין להן מערך ולא נכון לעשות את זה שם.

מרי חדייר: לכן אנחנו חושבים שצריכה להיות הפרדה בין התפקיד ממונה לקידום נשים.

מיכל רוזין: הם עוברים על החוק.

מרי חדייר: בוודאי שעוברים, אני גם אדבר על הייצוג ההולם ששם גם גופים ממשלתיים עוברים על החוק.

מיכל רוזין: הבעיה שלי היא, איפה אמצעי האכיפה שלכם כרשות?

מרי חדייר: אני רוצה להגיד משהו מאוד חשוב, בחוק הזה אין לנו סמכות אכיפה.

מרי חדייר: מי שאחראי על האכיפה הוא משרד התעשייה, המסחר והתעסוקה בנושא של התקנונים בלבד וגם משרד הפנים.

מרי חדייר: אנחנו ברמה של העלאת המודעות הציבורית ואנחנו מסייעים להטמיע את החוק.

מרי חדייר: הלוואי שהייתה לנו אכיפה, ובשמחה.

מרי חדייר: אולי זה רעיון להכניס תיקונים.

מרי חדייר: דיברנו שאולי נקים פורום יחד עם מיכל רוזין כדי לקדם תיקוני חקיקה .

מיכל רוזין: אתם אומנם לא לוביסטים, אבל יש משהו מאוד מסייע להרבה מחברי הכנסת שמגיעה רשות לקידום מעמד האישה מתוך חשיבה מערכתית ולא מתוך רצון נקודתי לתקן חוק, כמו שרואים הרבה פעמים שחברי כנסת חושבים.

מיכל רוזין: להציע בעצם הצעות חוק מובחנות.

מרי חדייר: נכון מאוד, וזו המטרה בהקמת הפורומים האלה.

מרי חדייר: בתקופה שלי כממלאת מקום זה מה שאני אקדם.

מיכל רוזין: יש לכם כבר עכשיו הצעות חוק מוכנות?

מרי חדייר: יש לנו בכמה תחומים, ואנחנו נגיש אותן.

מרי חדייר: אנחנו בשיתוף פעולה עם כמה גופים.

מיכל רוזין: אתם תגישו את זה כהצעות חוק ממשלתיות?

מרי חדייר: לנו יש ערוץ נוסף, החלטות הממשלה הוא ערוץ ללא חקיקה והוא ערוץ נוסף שאנחנו עושים בו שימוש.

מרי חדייר: כחלק ממשרד ראש הממשלה קל לנו להגיע לערוץ הזה ולהשפיע על החלטות בתחום.

מרי חדייר: מתוך 253 רשויות מונו רק 222 יועצות ברשויות המקומיות.

מרי חדייר: מרבית הרשויות שלא מינו הן במגזר הערבי וקיים חשש שמחוסר תקציב.

מרי חדייר: הנחתי על שולחנה של יושבת ראש הוועדה אוגדן, כלי עבודה שהופק בשיתוף פעולה עם השלטון המקומי והוא מסייע מאוד לרשויות, הוא מכיל את כל התחומים הרלוונטיים כמו חקיקה.

מרי חדייר: האוגדן הוא כלי עבודה עם חומר להתמקצעות היועצות לקידום מעמד האישה.

מרי חדייר: בנושא היועצות, 88% מהיועצות שעוסקות בתחום, וציינתי קודם את המורכבות תפקידן, הן עוסקות גם בקידום בתוך הרשות וגם בקידום התושבות ברשות.

מרי חדייר: 98% מהרשויות העדיפו, יש להם בחוק זכות בחירה בין משרה ייעודית, בחרו לא למנות, בשש רשויות: ראשון לציון, בת ים, רחובות, באר שבע ועוד מונו יועצות במשרה מלאה ובתפקיד מאוד בכיר ואכן אנחנו מוצאים פעילות מאוד יפה.

מרי חדייר: למעשה התיקון העיקרי הוא למצות את תפקידה של היועצת באמצעות הגדרה מאוד נרחבת שלא הייתה קיימת בעבר.

מרי חדייר: בחוק הקודם היועצת הייתה מינוי של ראש המועצה.

מרי חדייר: בסמוך לבחירות ברשויות המוניציפאליות כל היועצות התאגדו והן ביקשו שהמינוי יהיה באמצעות מכרז, וזה למעשה התיקון שהוכנס בחוק.

מרי חדייר: בנושא של קורסי ההכשרה, לראשונה יש לרשות את הסמכות להעביר את ההכשרות.

מרי חדייר: חשבתי שאותו דבר צריך לחול גם עם האחראיות בנושא הקידום שהוא הרבה יותר מורכב.

מרי חדייר: אנחנו נציע עכשיו קורסי הכשרה עם תכנית מובנת על ידי גופים המתמחים בתחום הזה.

מרי חדייר: נושא נוסף שלא אוכל כל כך לפרט, הוא חובת הגשה דוח פעילות לרשות.

מרי חדייר: הכוונה בתיקון החוק הייתה לחייב את כל היועצות להגיש דוח פעילות שנתי לרשות.

מרי חדייר: הרשות אמורה לנתח את הממצאים ולצרף את הממצאים לדוח שמהווה חלק אינטגרלי לחוק הרשות.

מרי חדייר: לצערנו זה קרה בשנה שעברה וזה עדיין לא הוטמע.

מרי חדייר: אני מקווה שהדוח הבא שלנו יכלול את הפעילות ברשויות המקומיות.

מרי חדייר: לגבי הנשים במגזר הלא יהודי, אנחנו גם כאן פועלים ביישום החלטות הממשלה.

מרי חדייר: במסגרת עידוד ההשכלה חילקנו מלגות.

מרי חדייר: כפי שציינתי קודם יש הגדרה מפורשת בחוק באילו ישובים כן ובאלו ישובים לא.

מרי חדייר: אצלנו זה מעורר המון שאלות, אנחנו מקבלים הרבה מאוד ערעורים, לצערנו אנחנו מחויבים להחלטת הממשלה שמגדירה במדויק את כל הישובים בהם תינתן המלגה.

מרי חדייר: בנוסף לזה אנחנו קיימנו ב- 40 ישובים בצפון 30 קורסים בנושאים שונים כמו, יזמות עסקית לנשים, העצמת נשים והשלמת השכלה.

מרי חדייר: הפעילות הזו תמשך גם במהלך 2009 ויש לנו לכך תקציב יעודי.

מרי חדייר: לגבי המאבק בסחר בנשים, המנדט של הרשות הוא המאבק בסחר בנשים בלבד, והעמקת המודעות בתחום.

מרי חדייר: מדי שנה אנחנו מקיימות כנס ארצי, הראשון התקיים בתל-אביב ואנחנו מתכוונים להגיע גם לפריפריה, הפרויקט הוא ארצי וכולן מוזמנות להגיע.

מרי חדייר: המטרה המרכזית היא העלאת המודעות הציבורית, אני חייבת לציין שמחלקת המדינה של ארצות הברית ציינה לשבח את הפעילות של הרשות בתחום העלאת המודעות.

מרי חדייר: הרשות פועלת ליישום החלטת הממשלה בהענקת אות הכרה לגופים או יחידים שעסקו במיגור תופעת סחר בנשים.

מרי חדייר: בשנת 2008, שהיא שנת השישים למדינת ישראל, התחברנו לנושא "ילדי ישראל -אזרחי המחר", אנחנו ניסינו למצוא את השילוב בין ילדים לנשים וקבענו שזה יינתן לנשים שתרמו תרומה מיוחדת בתחומי חינוך, רווחה ואחרים.

מרי חדייר: קיימנו יום עיון משותף, ואנחנו מתכוונים לקיים אותו מדי שנה.

מרי חדייר: יש פסטיבל מיוחד ברחובות לנשים שמתקיים באמצעות העמותה "נשים בתמונה".

מרי חדייר: בשנת 2008 הנושא היה הפרעות באכילה, וקיימנו איתם יום עיון מקצועי ביותר.

ציפי חוטובלי: האם אני יכולה לראות את המחקר לגבי ההשפעה של השירות הצבאי על נשים?

מרי חדייר: עדיין לא.

מרי חדייר: הוא מאוד ארוך והוא מאוד חשוב ואני תכף אתייחס.

מרי חדייר: אנחנו הגוף היחידי על פי חוק שיש לו את הסמכות למתן דיווחים לכל הגופים הבינלאומיים ובכלל זה.

מרי חדייר: זה מופץ כמעט בכל חודש באיחוד האירופי ובקרוב תגיע גם משלחת מהאיחוד האירופי ואני ביקשתי שיפגשו אותם, אשמח אם תפגשי איתם.

מרי חדייר: המחקר, בשיתוף עם הצבא, כאן אני מבקשת להודות ליהודית שסיימה את תפקידה, היא סייעה לנו רבות ושיתוף הפעולה איתה היה מצוין.

מרי חדייר: אתם יודעים שמדברים רבות על ההשפעה של השירות הצבאי על גברים, על קידומם והתופעה של חבר מביא חבר, ביקשו לבחון מה קורה עם נשים.

מרי חדייר: המחקר מאוד ארוך והוא ימשך גם בשנה הבאה ובסיומו נשמח מאוד להביא את הממצאים לכאן.

מרי חדייר: אנחנו נעבה את הפעילות בנושא הפרסום הפוגע, החלטתי לקיים שני פורומים, אני קצת מקצועית בתחום ואני חושבת שאנחנו צריכים להתקדם ולא לעצור במקום.

מרי חדייר: פורום אחד בנושא הטרדה מינית, והשני בנושא של פרסום פוגע.

מרי חדייר: בשלב זה רק פנינו למפרסמים שהשתמשו בגוף האישה לצורך שיווק מוצרים, אבל הפורום המקצועי שיוקם יטפל באופן מעמיק בבעיה ולא באופן נקודתי.

מיכל רוזין: זה אומר גם איסור פרסום שירותי מין?

מרי חדייר: ממש כך, ואני לא רוצה לפרט כי לאחרונה עשינו את זה, אבל זה יופיע בדוח 2009.

מרי חדייר: פנינו לדורניר, פנינו לאיגוד המפרסמים, אני נמנעת מלפרט כי אני רוצה לבדוק את כל האמנות.

מרי חדייר: כדוגמה, ידוע שבכללי האתיקה של המפרסמים ושל דורניר לא קיים הנושא של פרסום פוגע בנשים.

מרי חדייר: לתדהמתנו, פנינו אליה, גם אני פניתי אליה אישית ויידעתי את סגנית השר בנושא.

מרי חדייר: ישנה פעילות אינטנסיבית שנתעמק בה.

מרי חדייר: אני חושבת שאחד התחומים של הרשות, זה הנושא של הנגשת המידע, יישום וכל הדברים שהיו חסרים בשטח.

מרי חדייר: הראיה שלנו זה לא האתר של הרשות, זו ראיה אחרת, זה אתר שנותן דיווחים ונתונים לציבור הנשים בישראל.

מרי חדייר: הפעילות שלנו בסקירה היא מאוד קטנה וזו המשמעות.

מרי חדייר: הארגונים מוזמנים להיכנס, כי יש לנו קישורים לארגונים הרלוונטיים, אני מזמינה אתכם להיכנס ואם תמצאו לנכון לצרף קישורים נוספים נשמח לבחון אותם.

מרי חדייר: אנחנו מאמינות מאוד בפרסום באתר, וגם בפרסומים נוספים.

מרי חדייר: נתבקשתי לקצר, לכן לא אפרט.

מרי חדייר: לגבי החובה לדיווח, אני אתן סקירה מאוד מהירה בנושא חובת הייצוג הולם.

מרי חדייר: חובת הייצוג ההולם, נכנס לראשונה בחוק הרשות החברות הממשלתיות, סעיף 17 לחוק, לראשונה מצוין שבחברות הממשלות יינתן ייצוג הולם למין שאינו מיוצג - וכמובן אלו הנשים.

מרי חדייר: ישנם נתונים מאוד מעניינים, לפני החלת החוק היו 3% נשים בדריקטריון של חברות ממשלתיות, אז היו 253 חברות ללא הפרטה.

מרי חדייר: מספר שנים לאחר החלת החוק ראינו שהיה קידום של 30%.

מרי חדייר: הדברים העיקריים בחוק, אין סנקציות, החוק יפה ועם חשיבה מעמיקה, הוא חל על מכרזים, דריקטריון, על חברות ממשלתיות, חברות עירוניות, שירות המדינה, בגופים שמוקמים על סוגיהם השונים, אבל, אין סנקציות.

מרי חדייר: אני מבקשת להזכיר כאן את הרשות, אנחנו הראשונים, אני ביקשתי להכניס את זה והתודות הן לאמונה אלון שהייתה היועצת, אישה מדהימה, מאוד יקרה, מאוד חכמה.

מרי חדייר: כשנכנסתי לעבוד בתחום מעמד האישה זה היה איתה, היא עם מעוף מאוד מיוחד.

מרי חדייר: היא הייתה יועצת ראש הממשלה, בנימין נתניהו, לקידום מעמד האישה והיא הייתה היועצת האחרונה.

מרי חדייר: אחרי זה חל החוק שביטל את הפונקציה של יועצת כי מנהלת הרשות מתוקף תפקידה אמורה גם להיות יועצת לראש הממשלה.

מרי חדייר: היא הייתה היועצת האחרונה לקידום מעמד האישה, ואני שמחה להזכיר אותה כי מגיעות לה הרבה תודות.

ציפי חוטובלי: את בעצם החלפת את מרית דנון.

מרי חדייר: אני ממלאת מקום.

מרי חדייר: מאז הקמת הרשות, אפשר לומר שאני ממקימי הרשות ואני גם הובלתי את החוק הזה לבד כי אמונה אלון התפטרה אז מהתפקיד.

מרי חדייר: אני הפונקציה המקצועית.

מרי חדייר: אני מעבירה את הרצף לצוות, שללא כל אחת ואחת ועשייתה בתחומה, לא היינו מגיעות לפעילות האינטנסיבית הזאת.

מרי חדייר: כמו שאמרתי לגבי החוק, אין סנקציות, החוקים מצוינים, רחבים ומרחיבים אבל ישנה בעיה.

מרי חדייר: לא סתם ציינתי את חוק הרשות כי אני חושבת שלראשונה בחוק הרשות, יחד עם אמונה אלון ישבתי ואמרתי לה בואי ניתן קונטרה לגברים, אנחנו לא רוצות שהוועדה המייעצת תהייה מורכבת רק מנשים, זה לא.

מרי חדייר: הובלנו ברשות את נושא קידום מעמד האישה, הוא לא נושא ועניינם של הנשים בלבד - הוא נושא חברתי.

מרי חדייר: אנחנו האמנו כבר אז, אני באתי מתפקיד מאוד גברי וידעתי את מה שצריך לעשות, צריך לשלב אותם בעשייה.

מרי חדייר: עובדה, שגדעון סער בהיותו יושב ראש הוועדה עשה עבודה מאוד יפה.

מרי חדייר: אנחנו כן מאמינות, וקבענו בפעם הראשונה חוק במדינת ישראל שקבע את השיעור, שיעור של 40% בחוק הרשות לגבי המין שאינו מיוצג.

מרי חדייר: אבל הבעיה היא שהשיעור לא נקבע באף חקיקה.

מרי חדייר: למרות שיש לנו חוק, החוק מאפשר לגופים להגיש עתירה לבית הגבוה לצדק, ואני חושבת שהפחד התחיל עם הפניה לבית הדין הגבוה לצדק של שדולת הנשים, גם עמותת "איתך" הגישו.

מרי חדייר: אז התגבשו נהלים שאומרים שייצוג הולם שווה 50%.

מרי חדייר: אולי אפשר להתחיל לקרוא לזה ייצוג שוויוני, מה זה הולם?

מרי חדייר: הולם זה 20%, 30%, אני חושבת שההגדרה שוויוני תקדם אותנו יותר לכיוון ה- 50%.

ציפי חוטובלי: לגבי הזמנים, אנחנו מבקשים לסיים את הישיבה הזאת עד שעה 11:30.

ציפי חוטובלי: אני רוצה לאפשר להרבה אנשים כאן לדבר.

מרי חדייר: חבל עשיתי כאן עבודה, אבל זה בסדר גמור.

מרי חדייר: בדריקטוריונים של חברות ממשלתיות כדי להתחיל בתהליך נקבע בחקיקה את העיקרון של 50%, יש החלטת ממשלה שעוסקת בתחום הזה שנותנת פרק זמן של שנתיים כדי להגיע ליעד המקווה.

מרי חדייר: לצערנו לא הגענו ליעד הזה בתום השנה.

מרי חדייר: אנחנו נמליץ לממשלה לתת אורכה של עוד שנה.

מרי חדייר: יש לנו כאן בעיות עם כמה לקונות כדאי שנסתייע ונסייע לכולנו לקדם את הנושא הזה.

מרי חדייר: בשנת 2002 היו 44%, אנחנו בתנודות ובמחצית 2008 אנחנו מגיעות ל- 35.5%, זה בסיוע החלטת הממשלה שקובעת, חד משמעי, שייצוג הולם שווה 50%.

מרי חדייר: זו תמונת המצב.

מרי חדייר: אני מוכרחה לציין שמאחר והוקדמו הבחירות הוועדה למינויים הפסיקה את עבודתה.

מרי חדייר: אני לא בטוחה, אבל זה עניין שכדאי לבחון אותו אם כן או לא, ואנחנו בוחנים אותו.

מרי חדייר: לרשות יש סמכות מיוחדת, תיקון החוק הוא משנת 2005, הוא מדבר על סוג אחר של וועדות וגופים, הוא מדבר על משהו מאוד אינדיקטיבי.

מרי חדייר: בעצם הוא משקף את החלטת האומות המאוחדות בנושא הזה.

מרי חדייר: האומות המאוחדות ביקשו יותר מעורבות של נשים בכל תהליכי קבלת החלטות בעיתות מלחמה, וזו ההשתתפות שיש לנו בסעיף שלנו בחוק.

מרי חדייר: כאן מתחילה הבעיה כי אנחנו כרשות משתדלות מאוד ליישם את החוק, אבל מונעים מאיתנו ליישם את החקיקה.

מרי חדייר: הגופים הממנים חייבים על פי החוק הזה להודיע לרשות כאשר הם החליטו על המינוי עוד לפני שהוועדה התחילה בפעילותה.

מרי חדייר: זה לא קורה, אפילו לא אחד.

מרי חדייר: החוק חל, וועדות מוקמות באמצעות הממשלה וגם באמצעות משרדי הממשלה, זאת אומרת שיש כאן גם מנהלים כללים וגם שרים.

מרי חדייר: אנחנו פונים עשרות פעמים, שוב ושוב, ובעבודה סיזיפית ואינטנסיבית של מאות מכתבים, אבל לצערנו אף אחד לא מעביר אלינו מידע.

מרי חדייר: זה יוצר עבודה נוספת וזה מונע מאיתנו לתת חוות דעת כי לא קיבלנו שום מידע.

מרי חדייר: חשוב לי לציין שלמרות שהוראות החוק נכנסו לתוקף בשנת 2005 לא עברו דיווחים הנדרשים לרשות עד סוף 2008, אבל אנחנו לא פסימיות.

מרי חדייר: אנחנו לא ממתינות, והתחלנו בנקיטת אמצעים מאוד אקטיביים, כל העובדות וכל הצוות עוקב אחרי הפרסומים בעיתונים ובודק אם מוקמת וועדה, וכשמוצאים שמוקמת וועדה מיד פונים לשרים.

מרי חדייר: אנחנו בצד האקטיבי.

מרי חדייר: וכפי שאמרתי אנחנו המשכנו ביידוע השרים בדברים שהכנסנו באופן מיוחד.

מרי חדייר: קיימנו פגישה עם מזכיר הממשלה ואני חושבת שיש לקיים פגישה נוספת.

מרי חדייר: ביקשנו שהם יעבירו אלינו, היום בממשלה מקבלים שמות של מינויים, אני הזדעזעתי ואמרתי להם שאיך יתכן שהם דנים ולא יודעים מה ההרכב ואיך יש אפשר לבחון אם יש ייצוג הולם, וכמה.

מרי חדייר: ביקשנו להסדיר את זה באמצעות נוהל, התחלפה פעמיים הממשלה ואנחנו כנראה נטפל שוב בנושא.

מרי חדייר: פנינו גם ליועץ המשפטי לממשלה שהעביר הנחיות מדויקות לכל היועצים המשפטיים במשרדי ההמשלה ובקשה להקפיד על הכללים.

ציפי חוטובלי: מה לגבי מדיניות של הרחבת ייצוג לכל מה שקשור לכנסת?

מרי חדייר: הייתה חקיקה מאוד טובה ולצערנו היא די נתקעה.

מרי חדייר: כרגע זה לא מיושם, זה לא עבר.

מרי חדייר: הלוואי שזה היה עובר, גדעון סער פעל רבות כדי להעביר את זה ואני חושבת שיש מקום.

ציפי חוטובלי: החוק נותן העדפה למפלגות שמקדמות.

מאירה בסוק: המפלגות החרדיות יודעות, זה לא היה בוועדה הזאת אלא זה היה בוועדת חוקה והחברים בוועדה הזו לא הסכימו להעביר את ההעדפה המתקנת.

מרי חדייר: החוק הזה צריך להשפיע גם על הבחירות המוניציפאליות וגם על הבחירות הכלליות.

מאירה בסוק: תיקון החוק צריך לעבור, הוא לא עבר ברוב של 81, רצו להעביר אותו שוב וגם אז הוא לא עבר ברוב של 61.

מרי חדייר: רצו להעביר אותו כחוק מיוחד, הייתה סברה של היועץ המשפטי.

מרי חדייר: כדאי לדבר עם היועצת המשפטית כי היא הייתה מאוד מעורבת.

מרי חדייר: אני חושבת שזה מאוד ראוי ואני חושבת שהוא מאוד יקדם שאנחנו נהייה מיוצגות וכדי שנוכל להשפיע משם.

מרי חדייר: כפי שאמרתי הוא חל גם על המנהלים הכללים במשרדי הממשלה – גם בנושא הזה פעלנו בפורום המנהלים הכללים.

מרי חדייר: גם פה פעלנו, הגשנו, הסברנו לכלום.

מרי חדייר: יש לנו מספר המלצות אופרטיביות, ואני מאוד מבקשת מהחברות שלי כאן, ובוודאי ממך יושבת ראש הוועדה, לפעול ולסייע לנו ליישם את החוק החשוב הזה.

מרי חדייר: מונחות לפניכם ההמלצות, אני לא יודעת אם הממשלה תאשר, אני רצה למרחקים ארוכים ואני לא עוצרת.

מרי חדייר: אני לא חושבת שזה יעלה לדיון בממשלה, בנושא של מינוי גופים ציבוריים כל עוד לא נמסר מידע לרשות לקידום מעמד האישה לא נוכל לתת חוות דעת.

מרי חדייר: זה נמנע מאיתנו.

מרי חדייר: צריך לדאוג שכל מינוי המובא לאישור הממשלה יציג את הנתונים על ההרכב, וכפי שאמרתי קודם, הממשלה דנה בלי לקבל מראש נתונים על ההרכב בכדי לבחון את הייצוג המגדרי.

מרי חדייר: הדבר הכי חושב לדעתי הוא לקבוע בחוק סנקציה על גופים המפרים את הוראות החוק.

מרי חדייר: אני מבקשת כאן את הסיוע של היועצות המשפטיות כדי לנסות לקדם את זה.

מרי חדייר: בלי זה אנחנו נשאר באותו מצב, אנחנו נעבוד פול גז בניוטרל.

מרי חדייר: לצערי זו תמונת המצב.

ציפי חוטובלי: אני מאוד מודה לך על הנתונים שהצגת בפנינו.

ציפי חוטובלי: אני מבקשת לפתוח כעת את הדיון לכולם.

ציפי חוטובלי: בעיקרון כל מה שקורה כאן מבחינתי זו רק ההתחלה, התחלה לא במובן של ההישגים אלה במובן שהוועדה הזאת צריכה בסוף לבחון איך אנחנו מקדמים באופן מעשי את הסוגיות שכרגע טעונות תיקון.

ציפי חוטובלי: אני אקשיב כרגע לנשים שנמצאות כאן ורוצות להגיב על מה שהוצג או להציג על סדר היום שלנו נושאים חשובים בנושא של קידום נשים.

ציפי חוטובלי: בבקשה עורכת הדין מאירה בסוק בבקשה.

מאירה בסוק: ראשית, אני מברכת את מרי חדייר ואת כל העובדות שעשו עבודה יפה.

מאירה בסוק: יש לי כמה דברים להגיד.

מאירה בסוק: הנושא שיכול לעזור ושהוועדה תטפל בו, זה הנושא של פקודת הסטטיסטיקה, החוק הזה מאוד חשוב לגבי הנושא המגדרי ובמיוחד לגבי תקציב המדינה.

מאירה בסוק: אני חושבת שכדאי שהוועדה תקרא שוב לסטטיסטיקאי הראשי או שהרשות תדווח למה לא קורה שום דבר בעניין הזה.

מאירה בסוק: למה בתקציב 2009, למרות שהחוק הזה עבר בשנת 2008, לא קרה שום דבר מבחינה מגדרית.

מאירה בסוק: הדבר השני, ישנו חוק חדש, ואמרנו, התאמת המשפחה לעבודה.

מאירה בסוק: גם החוק הזה עבר בשנת 2008, אני לא רואה שום דבר שקורה.

מאירה בסוק: משרד התעשייה, המסחר והתעסוקה מחויב לחוק הזה, אולי לקרוא להם ולדון בנושא הזה ולבקש לדעת מה קורה עם החוק הזה.

מרי חדייר: האמת שהחוק הזה היה צריך לעבור לרשות, אבל מסיבות שאני לא יכולה למנות כרגע הוא הועבר למשרד התעשייה, המסחר והתעסוקה.

מרי חדייר: השאלה אם אפשר להעביר אותו לרשות.

מאירה בסוק: יש מי שאחראים במשרד התעשייה, המסחר והתעסוקה על ביצוע החוק?

מרי חדייר: כן, בני טטרמן.

מאירה בסוק: לגבי הנושא של הרשות לקידום מעמד האישה, יש ניגוד עניינים בכל מקרה.

מאירה בסוק: כי לרשות לקידום מעמד האישה למשל אין יועצת משפטית מעצמה, ואז היועצת המשפטית של משרד ראש הממשלה מסייעת ויש בהרבה מקרים ניגוד אינטרסים בין הרשות לבין המשרד עצמו.

מאירה בסוק: אולי יש חוקים שהם רוצים להעביר ולא יכולים להעביר.

מאירה בסוק: בנוגע לייצוג הולם, אני לא רואה כאן מישהו משדולת הנשים, אז אני אעלה את זה מטעמם למרות שאני לא יודעת אם הן רוצות לעלות את זה.

מאירה בסוק: מה שקרה עם הנושא של המכרז של יושב ראש הרשות למלחמה בסמים, הייתה אישה שהגיעה להיות ראשונה, והיה אדם בשם יאיר גלר שהגיע שני ובכל אופן הוא התמנה.

מאירה בסוק: הוגשה עתירה לבית הדין הגבוה לצדק והחזירו את זה לוועדה, בכל אופן עכשיו ראש הממשלה מינה את יאיר גלר למרות שהיא הייתה כשרה ראשונה.

מאירה בסוק: לכן כשאנחנו מדברים על ייצוג הולם כאילו אנחנו מדברים לעץ ואבנים.

מאירה בסוק: אז מה עם יש ייצוג הולם אבל אין שום דבר.

מאירה בסוק: בנושא הזה של ייצוג הולם, אני חושבת שהוועדה, ואני לא יודעת איך, וזה דבר מאוד חשוב, תוכל לקדם.

מאירה בסוק: אני מתכוונת שאני לא ראיתי את זה, ישנם כל מיני כנסים, דברנו על כך הרבה מאוד פעמים, בכנסים חשובים הנשים כמעט לא משתתפות, ואם הן משתתפות הן אחת מתוך מאה.

מאירה בסוק: אני הייתי בכנס של המכון לדמוקרטיה לפני שבועיים, כמות הנשים שהשתתפו שם הייתה מעטה.

מאירה בסוק: היום יש הרבה מאוד כנסים גם באקדמיה, גם בתעשייה ובהייטק והן יכולות לתרום.

לאה שקאלר: את מתכוונת שהן השתתפו אבל לא דיברו?

מאירה בסוק: אני באתי רק כמשקיפה עם בעלי כי הוא עיתונאי, אבל ראיתי ונדהמתי, ישנן נשים ברמה מאוד גבוהה בכל המשק.

מאירה בסוק: אם תיקחו למשל כשיהיה כנס הרצליה אני מבטיחה לכם שכמות הנשים שתשתתפנה תהייה מעטה.

מאירה בסוק: וזה חבל כי מזה זה מתחיל.

מאירה בסוק: אני מאוד שמחה שהרשות קיימת, אני חושבת שמרית דנון תרמה רבות לקידום מעמדה של הרשות ואני חושבת שכשמרית דנון הייתה היא קיבלה עוד תקציבים.

מאירה בסוק: אני מאוד שמחה שזה נוצר, אבל אני חושבת שהתקציבים מועטים ושיש צורך לקדם את זה.

מאירה בסוק: גם הנושא של החוק המגדרי של התקציב, חוץ מנקודת הסטטיסטיקה החוק הזה מאוד חשוב ואני חושבת שלא מקיימים אותו בכלל.

מאירה בסוק: אני חושבת שגם פה הוועדה צריכה לתת את ידה ולהפעיל את השפעתה בנושא.

ציפי נחשון-גליק: אני מכירה את עבודת הרשות, מתוקף השותפות האמיצה שיש לנו בנושא הטיפול בנשים נפגעות אלימות.

ציפי נחשון-גליק: אני עובדת במשרד הרווחה כמפקחת ארצית לטיפול באלימות במשפחה, ואני מרכזת את הצוות הבין-משרדי לטיפול בנשים במעגל הזנות.

ציפי נחשון-גליק: באתי היום בעיקר לברך ולפרגן, כי בכל החודשים אנחנו עסוקים בעיקר בעשייה ובפעילות מאוד אינטנסיבית, ובעיקר בשלוש השנים האחרונות, סביב האלימות שהוזכרה כאן, סביב נושא של הזנות, ולא מוצאים ביום יום זמן להוקיר ולהודות לשותפות הזאת.

ציפי נחשון-גליק: אני אישית מטפלת כמעט שתיים עשרה שנה בתחום, הנושא של הזנות קיבל שדרוג במובנים רבים כמו: הבנת התופעה וסיוע בפתיחת דלתות גם במשרדים וגם בארגונים שונים, אני באתי בעיקר לברך ולתמוך.

ציפי נחשון-גליק: הייתי שמחה לדעת שיהיו לרשות תקציבים נוספים כדי לשדרג את נושא תעסוקת נשים.

ציפי נחשון-גליק: החל מנשים "בצל", על פי ההגדרה המקצועית שלנו, נשים שלא רואים אותן, נשים שקופות שבאמת נמצאות בתחתית הסולם.

ציפי נחשון-גליק: לעזור באמת לנשים במעמד הביניים כי אני חושבת שמדינת ישראל עדיין לא השכילה לעשות כדי להוציא את הפוטנציאל האנושי של הנשים.

מיכל רוזין: אני חברה בוועדה המייעצת, וגם מבחינתי זה איזשהו סגירת מעגל.

מיכל רוזין: אני התחלתי את הקשר עם הרשות, אני הייתי עוזרת פרלמנטרית של חברת הכנסת נעמי חזן, שהיא חוקקה את החוק ואני ליוויתי את חקיקת החוק, וכמובן שאני רואה חשיבות לפמיניזם בארץ בחקיקת החוק והישג גדול בהקמת הרשות.

מיכל רוזין: אני חושבת שגם עצם מינוי סגנית שר, אני תולה בזה הרבה תקוות, יש לזה משמעות.

מיכל רוזין: בכל העולם המערבי יש משרדים מיוחדים לקידום מעמד האישה, הם נקראים כך או שהם נקראים קידום זכויות אדם וכדומה, אבל הם עוסקים הרבה מאוד בקידום מעמד האישה.

מיכל רוזין: זה לא קרה עד היום במדינת ישראל.

מיכל רוזין: מרי חדייר הפגינה כאן את המקצועיות ואת הידע הרב שלה.

מיכל רוזין: אני חושבת שאחד הדברים שחסר בארגונים, ויושבים כאן הרבה ארגונים, זו ההיסטוריה הארגונית.

מיכל רוזין: אם מישהו מכיר ויש לו רצף ומכיר את כל הדרך והחקיקות ואת כל הפרטים זה יתרון גדול מאוד.

מיכל רוזין: אני רוצה גם לומר למרית דנון שעזבה אותנו כל הכבוד לכל הנושא וקידום הטיפול הנפשי בנפגעות אלימות נפשית ואת כל הנושא של הזנות שכולם מפחדים להתעסק בו, זה משהו בשולי החברה שאנחנו לא רואים אותו והוא לא קיים, נושא הזנות והסחר, זה פשוט מיוחד שגוף ממשלתי עושה את זה.

מיכל רוזין: אבל, יש כאן בעיה אינרטית, של גוף שמנסה להיות סוג של גוף חתרני בתוך בגוף הירארכי, פטריאכלי.

מיכל רוזין: זה בעצם גוף שמנסה לשנות את הגוף שבו הוא נמצא וזה העניין.

מיכל רוזין: אותו הדבר בצבא ובהרבה גופים.

מיכל רוזין: המטרה שלך היא לשנות את המערכת, את צריכה במידה רבה לפעול נגד המערכת, כי אנחנו חושבות שכך המערכת צריכה לפעול.

מיכל רוזין: אבל את צריכה לדרוש מהמערכת לשנות את התנהלותה ואת התנהגותה, ולכן אני לא מתכוונת לארגון חתרני בתוך ארגון פטריאכלי, הגמוני גברי.

מיכל רוזין: קשה מאוד לעשות את זה, הן נטולות בעצם כוח.

מיכל רוזין: החל מהתקציב, והחקיקה שלא נותנת להן איזו סוג של אכיפה מכוח מעמדם.

מיכל רוזין: אני חושבת שצריך לעזור בעניין הזה.

מיכל רוזין: אני מבקשת לומר שנתקלנו כמה וכמה פעמים בתוך הוועדה המייעצת שהרבה דברים שנעשים.

מיכל רוזין: למשל לרשות אין יועץ משפטי, הרשות חייבת להיות תלויה ביועץ המשפטי של הממשלה.

מיכל רוזין: היא לא יכולה להגיש עמדה שסותרת את העמדה שלו והוא כמובן לא יגיש עמדה שפוגעת.

מרי חדייר: אני מצאתי את האיזון.

ציפי חוטובלי: השאלה היא, האם את חושבת שיש חשיבות ליועצת משפטית, אני מתכוונת שהיועץ המשפטי של הממשלה, מטבע הדברים הוא אדם שעסוק בעשרות דברים ואין לו פנאי לעסוק בזה.

מרי חדייר: בהיותנו גוף בתוך משרד ראש הממשלה, אנחנו מקבלים את כל השירותים מהיועצת המשפטית של משרד ראש הממשלה, לא מהיועץ המשפטי לממשלה.

מרי חדייר: זה מגביל אותנו.

מיכל רוזין: הכל עובר דרך מסננים, אין יכולת, בעצם הכוונה הייתה רשות עצמאית במטרת החוק.

מיכל רוזין: זו בעצם מטרת החוק שהרשות תהייה עצמאית ושתפעל לקידום מעמד האישה.

מיכל רוזין: זו בעיה, אולי צריך שינוי חקיקה או מינוי שרה.

מיכל רוזין: אבל אין ספק שהן לכודות מאוד.

מיכל רוזין: אנחנו רואים שיש חקיקה מדהימה, הבעיה היא אכיפה.

ציפי חוטובלי: אז אולי יותר חשוב מיועצת משפטית, שזה גם חשוב, כדאי שיהיה מנגנון פיקוח ליישום החקיקה.

חיה דסקל: ראשית, אני מבקשת להצטרף לכולם ולברך ולומר תודה למרי חדייר על ההצגה המדהימה.

חיה דסקל: היינו רוצים לראות אותה ממשיכה בתפקיד.

חיה דסקל: הרצף מאוד מאוד חשוב, אנחנו יודעים שכשנכנסת פיגורה חדשה התוצאה היא האטה של שנה שנתיים.

חיה דסקל: אם זה אפשרי שהיא תמשיך.

חיה דסקל: היה חסר לי בכל ההצגה של מרי חדייר, הנושא של בריאות האישה.

חיה דסקל: אני לא יודעת עד כמה אתם יודעים אבל ישנה תנועה חדשה בארץ.

חיה דסקל: הוקמה וועדה מיוחדת לרפואה במגדר, היושב ראש שלה הוא פרופסור גלזרמן, אם איני טועה, מנהל בית החולים בלינסון.

חיה דסקל: זה נושא מאוד חשוב כי אם האישה אינה בריאה שום דבר לא יעזור.

מאירה בסוק: זה צריך להיות במסגרת החוק.

מאירה בסוק: יש את החוק של אמירה דותן בנושא של המגדר, וזה צריך להיכנס במסגרת החוק הזה.

מאירה בסוק: אם יש דבר שמתאים לחוק הזה זה העניין הזה.

חיה דסקל: הייתי רוצה לראות שזה נכנס לסדר היום.

חיה דסקל: היום אין מי שלוקח אחריות לנושא הזה.

חיה דסקל: אנחנו מודעים יותר ויותר שישנם הבדלים משמעותיים בפיזיות של הנשים לעומת הגברים, בבתי חולים הטיפול לנשים לא מתאים.

חיה דסקל: אתמול התקשר אלי פרופסור דרורי ואמר שיש לו ספר "לב האישה" - הוא בדרך אלי ונקרא אותו.

חיה דסקל: ביקשתו אותו להתקשר אליך, הנושא מאוד חשוב.

מרי חדייר: "לב האישה" זה שמו.

מרי חדייר: מתברר שלא רק הבדלים פיזיים, אלא גם בהתקפי הלב יש הבדל בין אישה לגבר.

חיה דסקל: והרופאים לא יודעים לאבחן את זה?

מרי חדייר: הוא איש מדהים, הוא פרש לגמלאות והוא ממשיך לעסוק בתחום הזה בהתנדבות מלאה.

לאה שקאלר: אני מייצגת את משרד החינוך ואני הרפרנטית בנושא השוויון בין המינים.

לאה שקאלר: אני קודם כל מברכת על העזרה הגדולה שלכן במשך עשרים שנה.

לאה שקאלר: מעניין שציינת את אמונה אלון, אני בשבוע הבא הולכת לעשות יחד איתה סדנה בנושא של כתיבה נשית יוצרת, לא תאמינו כמה נרשמות יש לסדנה הזאת.

לאה שקאלר: בעקבות כל ההערות שהיו כאן אני מבקשת להתייחס, ובעקבות הדגש המרכזי בנושא של ההטרדה המינית.

לאה שקאלר: אני מזהה, בהרבה סדנאות שגם קשורות לבריאות האישה בנושא גוף ונפש שאני עושה, את הצורך הגדול בהעצמה נשית.

לאה שקאלר: אני הייתי רוצה חקיקה שבכל משרד ממשלתי תהייה העצמה נשית, אנחנו חושבים שנשים סובלות מגברים, לפעמים הן סובלות מנשים.

לאה שקאלר: הן סובלות מנשים מנהלות, הן לא מעיזות להגיד את מה שעובר עליהן.

לאה שקאלר: נשים לא מדברות, הן רגילות לא לדבר וגם כשהן משתתפות הן רק משתתפות נוכחות.

לאה שקאלר: מה שיוצא בסדנאות זה עד כמה הפחד מנהל אותנו.

לאה שקאלר: היום הפחד על רקע המצב הכלכלי, בכלל יכולה להגיד משהו כי מחר זה אובדן עבודה.

לאה שקאלר: זה גורם לנשים לתפקד תפקוד מאוד מוקטן, לעשות את מה שמוטל עליהם והן באמת נהיות חולות בתוכן.

לאה שקאלר: יש רבות שעושות דברים בניגוד לכל מה שהן בעצם היו רוצות, והן אבודות.

לאה שקאלר: אם מקום העבודה יכול לאפשר העצמת נשים במעגלים קטנים, של קבוצות קטנות עשר עד חמש עשרה, בכל משרד ממשלתי, עם תמיכה של משרד החינוך או הרשות לקידום מעמד האישה.

לאה שקאלר: אני רואה בזה היום ממש אוויר לנשימה.

לאה שקאלר: אני חושבת שזה מאוד מאוד הכרחי.

לאה שקאלר: אני פשוט חווה את הבערה הזאת איך הן מחפשות כל הזמן ועד כמה אין להן תעצומות להגיד, להעיז מי שאני.

ציפי חוטובלי: עכשיו את מדברת יותר מהמקום האישי-מקצועי שלך, לפחות בהקשר של משרד החינוך.

ציפי חוטובלי: תספרי לנו מה קורה היום ומה קיים היום בבתי הספר.

לאה שקאלר: יש תכניות לבנות, לצערי מעט מדי.

ציפי חוטובלי: יש גורם אחראי במשרד החינוך על נושא מגדרי?

לאה שקאלר: אני ממונה על שוויון בחינוך, משם אני באה וזה מה שאנחנו עושים.

לאה שקאלר: אנחנו עושים את זה מכיתות ט', י', ועד למורות, יועצות, מנהלות.

לאה שקאלר: זה צריך להתחיל מכיתה א'.

לאה שקאלר: זה גם המקום שהאמא אומרת לבת מיני דברים אחרים, בין הדפוס המורגל מהי אישה לבין המקום שאני מנהלת את חיי.

לאה שקאלר: זה נכון שהאישי-מקצועי, זה קיים במשרד החינוך ונפתח את זה וצריך פי אלף יותר.

לאה שקאלר: המלצתי גם בכל ממשרדי הממשלה כי אני רואה את הפקידות.

לאה שקאלר: לא רק בתכניות בתי הספר אלא בכלל אני חושבת שצריך להביא את הרוח הזאת כדי שנשים שמשתתפות בכנסים תעזנה להגיד ולבטא,

לאה שקאלר: להיות מי שהן ולהיות נוכחות.

לאה שקאלר: מאה אחוז נוכחות ולא רק נוכחות שקטות.

ציפי חוטובלי: אני באמת חושבת שלמשרד החינוך יש תפקיד מאוד מכריע בעיצוב הדור הבא של הנשים.

ציפי חוטובלי: בעצם אנחנו מנסים כל הזמן לתקן חברה פטריאכלית עם הרגלים מהצבא וכדומה, כשכל הזמן הדור הבא, כביכול לא עובר את ההתאמה.

ציפי חוטובלי: אני חושבת שדור הנשים, כביכול ישנה התקדמות מרשימה בכל מה שנוגע לחקיקה ולהטרדה מינית, אבל אני חושבת שהחברה שלנו מבחינת התוצרים התרבותיים שלה עדיין משדרת משהו מאוד סקסיסטי לנשים.

ציפי חוטובלי: גם כשאישה מגיעה לתפקידים בכירים, או שהופכים אותה לגבר, אומרים שבעצם האישה הזו הפכה בתהליך הטרנספורמציה, היא הגיעה לפסגה והיא בעצם גברית עם דפוסי התנהגות גבריים, או שעדיין מסתכלים עליה בתור איזה שעשוע או קישוט.

ציפי חוטובלי: עדיין מסתכלים על הנשים מהחזות החיצונית שלהן.

ציפי חוטובלי: יש למשרד החינוך אתגר כי זה הדור הבא, הדור הבא של הנשים, של איך תצאנה לחברה, ואיך הן תפעלנה בכל הזירות והזירות הגבוהות, וגם בשילוב בתפקידים בכירים ובקבלת ההחלטות.

ציפי חוטובלי: אבל גם איך שהן תתפקדנה כאמהות, כנשים בחברה.

ציפי חוטובלי: הייתי שמחה לקיים דיון נפרד על כל הסוגיות האלה.

אידה בן שטרית: אני ממונה על מעמד האישה במשרד הקליטה.

אידה בן שטרית: הדוח הזה בעצם משקף עשור לפעילות הרשות לקידום מעמד האישה, מזל טוב.

אידה בן שטרית: אני חברה מייעצת מזה עשור, מאז הקמת הרשות.

אידה בן שטרית: וכמובן אי אפשר לא להגיד מלת ברכה עמוקה מכל הלב למרי חדייר ולכל הצוות שנמצא פה.

אידה בן שטרית: אתם מיוחדות במינכם.

אידה בן שטרית: אני מבקשת לומר שהיו הרבה מאוד דיונים על המבנה הארגוני, האם זה נכון או לא נכון שהגוף הזה יהיה גוף מובנה בתוך הערך הממשלתי, ואז הוא מוגבל ביכולת הובלת מאבקים ציבוריים, או שהוא צריך להיות תאגיד סטטוטורי או אולי גוף חיצוני לממשלה.

אידה בן שטרית: היו המון דיונים ובסופו של דבר אני מוצאת הרבה מאוד יתרונות שהרשות בתוך משרד ראש הממשלה.

אידה בן שטרית: למרות שאין יועץ משפטי מסתבר שהתפקיד העיקרי של הרשות לקידום מעמד האישה זה לייצר את הפמיניזם כמיין סטריים, זאת אומרת לזהות את נקודת המבט המגדרית כמעט בכל מקום.

אידה בן שטרית: העניין, קודם כבוד יושבת ראש הוועדה דיברה על התפקיד של משרד החינוך – התפקיד החינוכי.

אידה בן שטרית: אני לא אחכה למשרד החינוך, אני חושבת שזה התפקיד החינוכי של כל אחת מאיתנו כאן, כנושאת תפקיד וגם כאישה.

אידה בן שטרית: אני אחת מתוך שבעים ממונות, היועצת, יש 222 יועצות ברשויות המקומיות וזה דבר מדהים.

אידה בן שטרית: אם לוקחים את התמונה מלפני עשר שנים מול התמונה היום נמצא שהגענו למקום מאוד מתקדם.

אידה בן שטרית: דיברת על סכיזופרניה, אנחנו דור מבולבל בעקבות המהפכה הפמיניסטית, קודם הכל היה מסודר, היו תפקידים ברורים לנשים ותפקידים ברורים לגברים.

אידה בן שטרית: כעת נוצר כאוס ונוצר כזה בלגן, אימהות היא לא אימהות, אבהות לא אבהות, הורות לא הורות.

אידה בן שטרית: התפקיד שלנו הוא לצקת תכנים חדשים לאור המהפכה הפמיניסטית והתכנים החדשים הם תכנים שוויוניים.

אידה בן שטרית: כשאני אומרת אימהות חדשה אני מדברת על האמא שתשחרר את האחיזה שלה מהתינוק בן השלושה חודשים ותאפשר גם לגבר שלה להיות שם – הורות שוויונית.

אידה בן שטרית: ישנם הרבה אבות שרוצים לקחת חלק ויש גם חקיקה.

אידה בן שטרית: אני אומרת שהמוח הקדום הזה נמצא בכל מקום, המוח הקדום של החלוקה הסטרילית של נשים וגברים, ועם חשיבה כזאת וחשיבה כזאת, זה מוח קדום שמהדהד ואנחנו צריכים לשים לב אליו.

אידה בן שטרית: אפשר להתעלם.

אידה בן שטרית: אבל שכולנו נתעסק בזה.

אידה בן שטרית: כממונה על הנושא הזה, אני בעיקר עוסקת במשרד שלי בחינוך ובמודעות.

אידה בן שטרית: אלו התהליכים שאני מובילה ביחד עם המאבקים נגד אלימות וכדומה.

אידה בן שטרית: מתברר שגם כשעובדים עשר שנים עם נשים עדיין הן מתקשות אחרי עשר שנות עבודה לבוא להגיד אני פמיניסטית.

אידה בן שטרית: מה זה פמיניסטית?

אידה בן שטרית: מה מסתתר מאחורי זה?

אידה בן שטרית: כששואלים אותה: האם את בעד שוויון הזדמנויות?

אידה בן שטרית: היא עונה בוודאי.

אידה בן שטרית: האם את בעד שכר שווה?

אידה בן שטרית: בוודאי, האם את נגד הפליית נשים?

אידה בן שטרית: בוודאי, האם את בעד מניעת אלימות נגד נשים?

אידה בן שטרית: בוודאי.

אידה בן שטרית: את פמיניסטית, האם ידעת את זה?

אידה בן שטרית: לא, לא ידעתי מה זה פמיניזם, אז אני כן.

אידה בן שטרית: אני אומרת שיחסי הציבור הכי גרועים קרו לפמיניזם.

אידה בן שטרית: אני חושבת שיש למצב דימוי חדש, גם למתג את זה אחרת ולצקת תכנים חדשים.

אידה בן שטרית: כשאני אומרת תכנים חדשים אני לא אומרת לזרוק את מה שהיה.

אידה בן שטרית: הרבה פעמים קורה, כשילדים יוצאים ממשפחה דתית החוצה, פתאום אין להם כלום והם מרוקנים לגמרי.

אידה בן שטרית: הם צריכים כעת לצקת תכנים חדשים לתוך המצב החדש.

אידה בן שטרית: אני לא בעד לזרוק שום דבר, אני בעד להביא.

אידה בן שטרית: יכול להיות שהיה משהו בחלוקה הזאת שחילק את התפקידים, גם עכשיו צריכה להיות חלוקת תפקידים אבל בואו נעשה את זה ממקום אחר.

אידה בן שטרית: לא ממקום של שליטה, לא ממקום של כוח, אלא ממקום של הסכמה ממקום של הידברות.

אידה בן שטרית: זה המקום.

אידה בן שטרית: הרשות עוסקת בהמון תחומים, זה כמו תמנון רב זרועות.

אידה בן שטרית: הנושא של האכיפה מאוד מאוד חשוב, הנושא של בריאות, בעיניי הוא מאוד חשוב כי באמת רוב המחקרים נעשו על גברים והתוצאות המחקריות הופעלו על נשים.

אידה בן שטרית: הדוגמה הכי טובה שסוף סוף הגיעו בצנתורים לייצר מכשור מחדש הוא הותאם לקוטר הלב הגברי וזה גרם להמון בעיות אצל נשים.

אידה בן שטרית: למה?

אידה בן שטרית: כי כל קבוצות המחקר היו גברים.

אידה בן שטרית: הדוגמאות בהקשר הזה מדהימות.

אידה בן שטרית: אני חושבת שיש עוד תפקיד לרשות והוא למנף שיתופי פעולה.

אידה בן שטרית: אני חושבת כשהרשות שמה במשרד הקליטה למשל אלף שקלים, משרד הקליטה שם תשעת אלפים, זה מדהים וזה בלי לשים לב בכלל.

אידה בן שטרית: זה משהו פסיכולוגי כי אם מישהו נותן אז בואו נצטרף.

אידה בן שטרית: התקציב של 1,5 מיליון הוא באמת תקציב מזערי וצריך להגדיל אותו.

אידה בן שטרית: אבל ברגע שאתם שמים יד ושמים תקציבים בשיתופי פעולה עם גורמים אחרים זה עובד וזה מביא הרבה מאוד תקציבים.

אידה בן שטרית: אנחנו הוכחנו את זה אצלנו.

אידה בן שטרית: גם אצלנו לעובדות וגם לאוכלוסיות העולים.

אידה בן שטרית: אני חושבת שהרשות לקידום מעמד האישה הייתה הראשונה ששיתפה פעולה עם מגזר העולות החדשות, היא זיהתה אותו כמגזר בפני עצמו ונתנה המון תקציבים לפעילות בקרב העולות החדשות, לעולות מחבר העמים, לעולות מאתיופיה.

אידה בן שטרית: אני מברכת אותך שבשנת 2018 תוכלי לדווח פי שניים.

ציפי חוטובלי: תודה רבה.

מיכל גרינברג-כהן: אני מגיעה מעמותת כ"ן, כח נשי לישראל, ואני מייצגת את חברותיי שנבצר מהן להשתתף בישיבה המאוד חשובה הזאת.

מיכל גרינברג-כהן: אני רוצה להצטרף לברכות לרשות לקידום מעמד האישה ובמיוחד על החקיקה.

מיכל גרינברג-כהן: גם עמותת כ"ן – כח נשי לישראל פועלת בתחום הזה.

מיכל גרינברג-כהן: לגבי החוק חשוב לי לציין שכרגע תהליך החקיקה נפל, בגלל שגדעון סער התמנה לשר החינוך וחברת הכנסת נאדיה חילו, איננה חברת כנסת כעת, ולכן לא היה אפשר להמשיך את עקרון הרצף.

מיכל גרינברג-כהן: העמותה פועלת כרגע להוביל וליצור מחדש את החוק ולקדם.

מיכל גרינברג-כהן: אנחנו בהחלט נשמח לשיתוף פעולה.

מיכל גרינברג-כהן: יש אופציה כעת לקדם כי יש כנסת עם הרבה נשים וחשוב לנצל את ההזדמנות הזאת.

מיכל גרינברג-כהן: אני באמת קוראת לשיתוף פעולה גם עם הרשות וגם עם הארגונים האחרים כדי למצוא דרך לאכיפת החוקים הכל כך חזקים שכבר חוקקו.

מיכל גרינברג-כהן: כי ללא אכיפה השיניים חלשות.

מיכל גרינברג-כהן: חייבים למצוא את הדרך ואנחנו נשמח לשיתוף הפעולה.

בת שבע אפריים: בכובע של עובדת ברשות לקידום מעמד האישה, אני רוצה לברך את היושבות מסביב לשולחן, את הוועדה.

בת שבע אפריים: אני בוועדה הזאת משנת 1997 בהיותי סגנית ראש מועצה, ונשלחתי על ידי מועצות אזוריות.

בת שבע אפריים: אני מאחלת לך הצלחה.

בת שבע אפריים: כל אחת מחברותייך הקודמות הובילה פן אחר, בהחלט תודות לגדעון סער.

בת שבע אפריים: הייתי רוצה לומר תודה לשותפות שמסביב לשולחן, כמובן שכל אחת תורמת את חלקה, וכמובן תודה לחברות מהרשות לקידום מעמד האישה, אני עובדת חדשה במשרד אבל אני יודעת כמה עבודה הן עושות כדי שהדוח יהיה מה שהוא.

בת שבע אפריים: זה לא דוח פשוט, זה דוח לא קטן והוא מייצג עבודה נאמנה.

בת שבע אפריים: ובאמת חוץ אימת שנמצאת בחופשת עבודה כולן כאן.

בת שבע אפריים: אני מבקשת לומר תודה למרית דנון ולקודמותיה שפעלו ברשות במשך הרבה שנים ובאמת אני מוקירה את כולן כי אני מכירה אותן מכובעים ומתפקידים אחרים שלי.

בת שבע אפריים: אני מבקשת לומר למרי חדייר, מרי, הפגנת פה ברצף הדיווח שלך, ואני מכירה אותך בעבודה, זכית באמת לכל השבחים, הצגת את זה בצורה מאוד נאמנה, על כל שאלה במקום ידעת לענות ובלי עזרה של אף אחת מהעובדות, זה היה מרשים ותודה לכולם.

בת שבע אפריים: מאחר ואני עובדת מול היועצות ברשויות, שאלתם למשל על המגזר החרדי, בהחלט יש יועצות שפועלות מול המגזר הזה, כמובן שלא הרשות כרשות ממש, אבל היועצות עובדות איתו בשטח.

בת שבע אפריים: יש את זה וחלק עובדות בהתאם לאוכלוסייה שלהן.

בת שבע אפריים: בבאר שבע מתקיים עכשיו קורס מנהיגות לתפארת מדינת ישראל, ויש לו ביקוש רב.

בת שבע אפריים: אנחנו כרשות אחראים על שידוך עשינו בין המגזר החרדי לבין היועצת למעמד האישה.

בת שבע אפריים: המחירים זולים, יש ביקוש גדול ומבקשים לעשות מחזור שני מאחר והביקוש גדול.

בת שבע אפריים: הקורס מיועד לנשים חרדיות בישוב.

בת שבע אפריים: אמרנו שהיועצת לקידום מעמד האישה עובדת בחתך הרוחבי של עובדות הרשות ושל תושבות הרשות.

בת שבע אפריים: לגבי ארגון תומך משפחה, בכל ימי העיון שלנו לפחות בשנתיים שלוש האחרונות, בכל פעם הנושא עולה יש מודל עבודה שכמה מהרשויות עובדות איתו.

בת שבע אפריים: זה מחלחל.

שולה אגמי: אני מייצגת את מרכז השלטון המקומי.

שולה אגמי: אני רוצה לפנות דווקא לרשות שבכל שיתופי הפעולה שלנו יחד, אני חושבת שגם השלטון המקומי וגם הרשות לקידום מעמד האישה ומשרד ראש הממשלה נותן לנו גם שיתוף כספי.

שולה אגמי: אנחנו מודים ותודה על שיתוף הפעולה ואני חושבת שמגיע לכם כל הכבוד.

שולה אגמי: בנוסף לתפקידיי כממונה על המאבק באלימות ועל הטרדה מינית במסגרת השלטון המקומי, התמניתי לאחרונה כמרכזת תחום, ואני חושבת שנוכל לעבוד מאוד יפה.

שולה אגמי: הייתה לי את הזכות להכיר אותך בכמה ישיבות, אני ממש נהנתי וכשיצאתי החוצה אמרתי כל הכבוד.

שולה אגמי: גם קודמייך ובעיקר גדעון סער שעשה עבודה מדהימה, אני חושבת שנהדר.

שולה אגמי: ישבנו כאן בישיבה, מרי גילה ואני והגענו למסקנה שיש להכניס גברים לתוך התחום הזה, כאלה שבאמת מעודדים את הנושא, זה דבר נהדר.

שולה אגמי: לא מזמן גמרנו את הנושא של קורסים של הטרדה מינית, זה הולך נהדר, במרכז השלטון המקומי יחד עם הרשות החלטנו להעביר את כולם, את כל הממונות בכל הרשויות.

שולה אגמי: לא יתכן כי הממונה לא תדע מה התפקיד שלה.

שולה אגמי: לגבי עמותת כ"ן- כח נשי לישראל, התחלנו בתהליך יחד עם מפעל זמיר, אני מקווה שזה ילך.

שולה אגמי: נשמח לכל שיתוף פעולה יחד עם כולם, ובמיוחד שתובילי דרך בה כולנו נצעד ונוכל להוביל.

ציפי חוטובלי: אני רוצה לסכם ולומר שאני מצטרפת לכל הברכות והשבחים, זה באמת מאוד מרשים לראות את המסירות הזאת לאורך כל השנים, בעצם לרעיון.

ציפי חוטובלי: אנחנו הצעירות יותר, שמגיעות לתוך עולם שבו כל עולם החקיקה כל כך שונה, ועולם השוויון המגדרי , לפחות ברמת השיח, כבר מוטמע, אנחנו בהחלט להוקיר את התודה וההערכה לכל מי שהיה דור החולצים בתחום הזה.

ציפי חוטובלי: זה באמת מאוד מאוד מרשים.

ציפי חוטובלי: מבחינתנו, מבחינת הוועדה הזאת זו רק התחלת דרך וקריאת כיוון לשיתוף פעולה עתידי.

ציפי חוטובלי: בהמשך אני בטוחה שתהייה לי בפגישה עם סגנית השר גילה גמליאל, אני בטוחה שנערוך מפגשים משותפים, גם בפורומים יותר קטנים, כדי לחשוב איך אנחנו פועלות בשיתוף פעולה ובשילוב ידיים כדי לקדם חלק מהדברים שעלו כאן במהלך הדיון הזה.

ציפי חוטובלי: אני מודה לכל המשתתפות, כל אחת מכן בהחלט תרמה את תרומתה בהערות החשובות שהערתן.

ציפי חוטובלי: שיהיה בהצלחה לקראת השנה הבא, שהדוח יהיה יותר מרשים ושנוכל לזקוף לזכות כל הפועלים במלאכה הישגים נוספים.